kardosdrur/scandi-wiki huggingface dataset:
Gordon Ramsay

Gordon James Ramsay (født 8. november 1966 i Johnstone i Skotland) er en skotsk kok kendt fra tv-programmer som Gordon Ramsey's Kitchen Nightmares og Hell's Kitchen. Hans restauranter har modtaget Michelin-stjerner, og han er blandt verdens mest anerkendte kokke og har for øjeblikket syv michelinstjerner. Gordon Ramsay har nu 23 restauranter. Hans signaturrestaurant, Restaurant Gordon Ramsay i Chelsea har haft tre michelinstjerner siden 2001.

Som helt ung forsøgte Gordon Ramsay sig som fodboldspiller, men fik en knæskade og skiftede som 19-årig til kok. Han blev udlært ved Marco Pierre White, der havde Harveys i London.

Ramsay er vært i tv-programmer om madlavning og fødevarer som den britiske serie Hells Kitchen, The F Word, Ramsay bedste restaurant og Ramsays Kitchen Nightmares og amerikanske versioner af Hells Kitchen, Kitchen Nightmares og MasterChef.

Bibliografi 

Siden 1996 har Ramsay skrevet 26 bøger og skrevet til mad og drikke-klummen i The Times''' søndagsmagasin
 Gordon Ramsay's Passion for Flavour (1996), 
 Gordon Ramsay's Passion for Seafood (1999), 
 Gordon Ramsay, a Chef for All Seasons (2000), 
 Gordon Ramsay's Just Desserts (2001), 
 Gordon Ramsay's Secrets (2003), 
 Gordon Ramsay's Kitchen Heaven (2004), 
 Gordon Ramsay Makes It Easy (2005), 
 Gordon Ramsay Easy All Year Round (2006), 
 Gordon Ramsay's Sunday Lunch and other recipes from the F word (2006), 
 Humble Pie (2006; autobiography), 
--- issued in US as Roasting in Hell's Kitchen (2006), 
 Gordon Ramsay's Fast Food Recipes from the F Word (2007), 
 Playing with Fire (2007; follow-up to autobiography), 
 Recipes From a 3 Star Chef (2007), 
 Gordon Ramsay's Three Star Chef (2008), 
 Gordon Ramsay's Fast Food (2008), 
 Gordon Ramsay's Healthy Appetite (2008), 
 Cooking for Friends: Food from My Table (2008), 
 Gordon Ramsay's World Kitchen: Recipes from "The F Word" (2009), 
 Ramsay's Best Menus (2010), 
 Gordon Ramsay's Great Escape: 100 of my favourite Indian recipes (2010), 
 Gordon's Great Escape: 100 of my favourites South-east Asia recipes (2011), 
 Gordon Ramsay's Ultimate Cookery Course (2012), 
 Gordon Ramsay's Home Cooking: Everything You Need to Know to Make Fabulous Food (2013), 
 Gordon Ramsay and the Bread Street Kitchen Team: Delicious Recipes for Breakfast, Lunch and Dinner to Cook at Home (2016), 
 Gordon Ramsay's Ultimate Fit Food: Mouth-Watering Recipes to Fuel You for Life (2018), 
 Gordon Ramsay: Quick and Delicious – 100 Recipes to Cook in 30 Minutes or Less (2019) 

Master Chefs Series
 Pasta Sauces (1996), 
 Fish And Shellfish (1997), 

Cook Cards
 Hot Dinners (2006), 
 Cool Sweets'' (2006),

Referencer

Eksterne henvisninger 

 
 

Kokke fra Storbritannien
Personer fra Skotland
Personer tildelt Officer of the Order of the British Empire
Kogebogsforfattere
Fie Johansen

Fie Johansen (født 1953 i Stamford i Connecticut) er uddannet reklamefotograf.

Flyttede til Danmark i 1960.

Fie Johansen blev udpeget sammen med 13 andre fotografer til at deltage i projektet Danmark under forvandling, det har udmøntet sig i en bog og udstillinger i 2010.

Ekstern henvisning 
 Fie Johansen

Noter 

Fotografer fra Danmark
Måling

Måling er estimering af størrelsen af en egenskab ved et objekt, f.eks. dets længde eller vægt. Målinger er altid relative i forhold til givne måleenheder. Normalt involverer måling anvendelse af et måleinstrument, f.eks. en vægt, der er kalibreret til at sammenligne objektet med en given standard (se måleenhed), f.eks. et kilogram. Målinger er forbundet med usikkerhed, en måling angives som  resultatet ± måleusikkerhed (eks.: 27,3 ± 0,2 cm).

Det videnskabelige studium af måling kaldes metrologi.

Videnskab
Antagelse
Janne Klerk

Janne Klerk (født 5. december 1953) er kunstfotograf og medlem af Kunstnersamfundet og DJ Fotograferne.

Klerks foretrukne motiver har igennem alle år været landskabet, naturen, arkitekturen og mennesker. Hun har produceret en række udstillinger og bogværker samt indgået i adskillige forfattersamarbejder.

Klerk blev udpeget i 2008 sammen med 13 andre fotografer til at deltage i projektet Danmark under forvandling, der udmøntede sig i internationale udstillinger og bogværket Herfra hvor vi står ().

I 2015 udgav Klerk bogværket Danmarks Kyster - en fotografisk fortælling (), der giver et billede af Danmarks 8750 km lange kyststrækning.

I 2022 realiserede Klerk udstillingen og bogværket Spejlinger ved himlens fod () med tekster af forfatter Gitte Broeng og astrofysiker Anja C. Andersen.

Reference

Ekstern henvisning 
Janne Klerk | Fotograf

Fotografer fra Danmark
Personer i Kraks Blå Bog
Kaknästornet

Kaknästornet er et tv-tårn i Stockholm og knudepunkt i Sveriges tv- og radio-broadcasting, med omkring 70 ansatte. Navnet "Kaknäs" stammer fra en af de fire ladegårde, der lå i området.

Det nationale svenske broadcastingselskab Teracom ejer tårnet, som er tegnet af arkitekterne Hans Borgström og Bengt Lindroos. Det blev bygget under ledelse af Sven-Olof Asplund fra 1963 til 1967. Tårnet er 155 meter højt (170 meter med antenner) og var i mange år den højeste bygning i Skandinavien, men blev i 2000 overgået af det tre meter højere Kista Science Tower i det nordlige Stockholm, som i 2005 blev overgået af Turning Torso i Malmö.

Tårnet har 34 etager, hvoraf tre tidligere var åbne for offentligheden. Siden slutningen af 2018 har adgangen for offentligheden været lukket af sikkerhedshensyn. Det vides ikke, om man på et tidspunkt åbner igen.

Eksterne henvisninger/kilder 
Kaknästornets websted (på svensk)
Teracom om Kaknästornet (på svensk)

Bygninger, konstruktioner og anlæg i Stockholm
Tårne i Sverige
Sendestationer i Sverige
Fischach

Fischach er en købstad i Landkreis Augsburg i Regierungsbezirk Schwaben i den tyske delstat Bayern, med med godt 4.600 indbyggere.

Bydele og landsbyer
Adolf von Harnack

Adolf von Harnack (født 7. maj 1851 i Dorpat, Estland, død 10. juni 1930 i Heidelberg) var en tysk evangelisk teolog og kirkehistoriker, søn af Theodosius Harnack.

Påvirket af Albrecht Ritschl engagerede Harnack sig for et konsekvent historisk syn på kristendommen. I dogmedannelsen så han en fremmedgørelse af Jesu budskab gennem indflydelse fra hellenistisk spekulation.

I sine berømte forelæsninger om "Kristendommens væsen" (1900) afdogmatiserede Harnack den kristne tradition til fordel for den etiske kerne i Jesu budskab, nemlig den aktive tro på "menneskesjælens uendelige værdi".

Se også 
 Liberalteologi
 Jesu-liv-forskning

Litteratur 
 Grane, Leif (2002, 1982). Kirken i det 19. århundrede : europæiske perspektiver. København : Gad. . DK5=27.17 – s. 235ff

Eksterne henvisninger 
 Biografi i Salmonsens Konversationsleksikon

Teologer fra Tyskland
Kirkehistorikere fra Tyskland
Tyskbaltere
Personer fra Tartu
Tyskere i 1800-tallet
Tyskere i 1900-tallet
Zusmarshausen

Zusmarshausen er en købstad i Landkreis Augsburg i Regierungsbezirk Schwaben i den tyske delstat Bayern, med med godt 6.250 indbyggere.

Geografi 
Zusmarshausen ligger ca 23 km øst for Augsburg ved floden Zusam, for før udmundingen af Roth og fra vest Rothsees. Zusmarshausen ligger midt i Naturpark Augsburg-Westliche Wälder.

Inddeling 
I Zusmarshausen ligger landsbyerne:
 Gabelbach,
 Gabalbachergreut,
 Steinekirch,
 Streitheim,
 Vallried
 mit Thomas-Morus-Siedelung
 und Kleinried
 Wörleschwang,
 Wollbach und
 Zusmarshausen
 mit Friedensdorf

Eksterne henvisninger 

 Kort over Zusmarshausen og dens bydele
Anette Kokholm

Anette Kokholm (født 4. september 1964 i Søborg) er en dansk journalist. Kokholm har siden 1. november 2022 været administrerende direktør på TV2 ØST. 

Kokholm er uddannet fra Danmarks Journalisthøjskole i 1990 og blev efterfølgende ansat ved DR P3, hvor hun var vært på programmerne Erotica, Varm Weekend og interviewprogrammet Kronsj!. Fra 1996 til 2000 var hun vært og reporter på Go' morgen P3. I 2001 var hun vært på Herreværelset på P1, og i 2002 vendte hun tilbage til Kronsj!. Efter i 2002 at have været omkring dagbladet Dagen som redaktionschef og sekretariatsleder, skiftede hun i 2003 til tv og blev programudvikler på Skandinavisk Film Kompagni og studievært på Go' morgen Danmark. Derefter vendte hun i 2005 tilbage til avisverdenen som chef for familie- og livsstilsstoffet hos B.T. med ansvar for tre tillæg. Samtidig var hun lederskribent. I august 2006 blev hun ansat som kanalchef på Kanal 4, der ejes af SBS. Hun indtrådte samtidig i direktionen for SBS TV og har også været vært på programmerne Markante Kvinder og Kvinder lige på. Siden 12. januar 2009 har hun været chefrdaktør for Familie Journal, der udgives af Aller Press A/S.

Fra 2001 til 2004 drev hun desuden egen konsulentvirksomhed, der beskæftigede sig med coaching og kurser. Hun var fra 1995-2002 intern underviser på DR's efteruddannelse. I 2005 tog hun Orkla Medias chefuddannelse, Master of Media Management.

Privat er Anette Kokholm gift og mor til fem.

Referencer

Eksterne henvisninger 
 

Journalister fra Danmark
Erhvervsfolk fra Danmark
Ansatte ved TV 2
Personer i Kraks Blå Bog
Ansatte i DR
Journalister ved BT
Erhvervskvinder
Untermeitingen

Untermeitingen er en kommune i Landkreis Augsburg i Regierungsbezirk Schwaben i den tyske delstat Bayern, med med godt 6.300 indbyggere. Den er administrationsby for Verwaltungsgemeinschaft Lechfeld.

Inddeling
Meitingen

Meitingen er en købstad i Landkreis Augsburg i Regierungsbezirk Schwaben i den tyske delstat Bayern, med med godt 11.000 indbyggere.

Geografi 
Meitingen ligger i Lechdalen halvejs mellem byerne Augsburg og Donauwörth.

Bydele og landsbyer 
 Erlingen med bebyggelserne Ehekirch og Herdmähder
 Herbertshofen
 Langenreichen med bebyggelserne Zeisenried og Reichenmühle
 Ostendorf
 Waltershofen

Nabokommuner 
 Biberbach (Landkreis Augsburg)
 Ellgau (Landkreis Augsburg)
 Kühlenthal (Landkreis Augsburg)
 Langweid am Lech (Landkreis Augsburg)
 Thierhaupten (Landkreis Augsburg)
 Todtenweis (Landkreis Aichach-Friedberg)
 Wertingen (Landkreis Dillingen an der Donau)
 Westendorf (Landkreis Augsburg)
Søren Vesterby

Søren Vesterby Knudsen (født 24. juni 1955 i Fredericia) er en dansk journalist og studievært på TV Syd.

Vesterby er student fra Esbjerg Statsskole og uddannet journalist fra Danmarks Journalisthøjskole. Han var først ansat ved DR's regionalradio i Aabenraa, Radio Syd, inden han kom til TV Syd. Efterfølgende blev han vært på Go' Morgen Danmark på TV 2. I 1999 kom han til DR1 som vært på 19direkte, TV Avisen og Nyhedsmagasinet. Efter at have været omkring DR P1 som vært og redaktør for juramagasinet Lige Lovligt, blev han i januar 2007 tilknyttet nyhedskanalen 24NORDJYSKE. Fra april 2009 var han journalist og tv-vært på TV Syd.
Han gik i november 2021 på pension.

Kilder 

Journalister fra Danmark
Personer fra Fredericia
Ansatte ved TV 2
Skygge

En skygge er et område som er mindre belyst end omgivelserne på grund af at et lysbrydende objekt er placeret i mellem området og en lyskilde. Man siger at objektet kaster skygge. Lyskilden kan f.eks. være solen, et stearinlys eller en lampe. Skygger tager form efter det lysbrydende objekt, dog kan skyggen være deformeret eller forvredet afhængig af strukturen af underlaget den falder på, og afhængig af vinklen hvormed lyset rammer objektet. Jo mindre vinklen er mellem lysets retning og den overflade som skyggen falder på, desto længere er skyggen. Dette ses f.eks. sidst på eftermiddagen og om aftenen, når solen er ved at gå ned bag horisonten. Hvis lyskilden befinder sig meget tæt på objektet bliver skyggen meget stor.

Kanten på en skygge vil være mere veldefineret i skarpt lys end i svagt. Dette skyldes at lyset spredes. Hvis lyset falder tæt ind på kanten af et objekt som befinder sig tæt ved den overflade den kaster skygge på, vil skyggens kant være meget skarp.

Ved en måneformørkelse er jorden det lysbrydende objekt og kaster skygge på månen.

Brug af skygge i kunsten 
Billedkunstnere har altid været inspireret af lys/skygge-virkninger. Dette ses tydelig ved relieffer og tredimensionale fremstillinger som statuer og skulpturer, hvis placering i forhold til lyskilderne bidrager til den endelige virkning.

I malerkunsten bruger kunstnerne ofte gråtoner til at skabe en tredimenional effekt ved at efterligne skyggevirkningerne. For malerkunsten som efterligner naturen, er det vigtig at lægge mærke til farvetonerne på skyggepartierne (der er ofte et blåtonerr fra himmellyset, men også farvereflekser fra omgivelserne som er belyst).

Andre typer af skygger 

I overført betydning anvendes ordet som en form for stråling, f.eks. radioskygge, der er radiosignaler der f.eks. bliver standset af et bjerg og derfor ikke kan modtages.

Udtrykket regnskygge beskriver situationen i et område, som ligger i ly af en bjergkæde og derfor får mindre nedbør, end det er normalt for regionen.

Se også 

Optik
Landkreis Bad Kissingen

Landkreis Bad Kissingen ligger i den nordlige del af Regierungsbezirk Unterfranken i den tyske delstat Bayern. Nabokreise er mod nord den hessiske Landkreis Fulda, mod nordøst Landkreis Rhön-Grabfeld, mod sydøst Landkreis Schweinfurt, mod syd og sydvest Landkreis Main-Spessart og mod vest den hessiske Main-Kinzig-Kreis.

Geografi 
Landkreis Bad Kissingen når ind i de sydlige udløbere af bjergkæden Rhön. Mod syd når flade højdedrag op i 380 meters højde. Kreisområdet gennemløbes af floden Fränkischen Saale . Den kommer ind i området  fra nordøst , vest for Bad Neustadt a.d.Saale, og løber mod sydvest gennem Bad Kissingen og Hammelburg, før den i sydvest, nordøst for Hammelburg, forlader kreisen igen for at munde ud i floden Main ved Gemünden.

Byer og kommuner 
Kreisen havde   indbyggere pr.

Kilder og henvisninger
Nørresundby Bank

Nørresundby Bank A/S var en dansk lokalbank med hovedsæde i Nørresundby. Banken fusionerede med Nordjyske Bank den 1. april 2015.  

Banken havde inden sammenlægningen 13 afdelinger i og omkring Aalborg og ca. 65.000 kunder (2012). Nørresundby Bank blev stiftet 29. december 1897 som Banken for Nørresundby og Omegn og første afdeling åbnede 3. juni 1898.

Den 10. oktober 2014 offentliggjorde bestyrelsen, at der var indgået aftale med bestyrelsen i Nordjyske Bank om en fusion af de to pengeinstitutter under navnet Nordbank A/S med Nordjyske Bank som fortsættende selskab. Fusionen var dog betinget af aktionærernes godkendelse, og da hovedaktionæren i Nørresundby Bank, Spar Nord, ikke støttede fusionsplanerne, blev disse midlertidigt sat i bero i november 2014. Efter skrinlæggelsen af fusionsplanerne har Spar Nord givet købstilbud på Nørresundby Bank.  Fusionen faldt dog på plads den 1. april 2015.

Historie 
Den 29. december 1897 blev Aktieselskabet Banken for Nørresundby og Omegn stiftet af en gruppe borgere i Nørresundby.
Den 3. juni 1898 åbnede banken dørene for første gang på Torvet i Nørresundby. I 1975 Blev det officielle navn ændret til Nørresundby Bank.

Triskelen

I 1967 valgte Nørresundby Bank Triskelen som bomærke. Begrundelsen herfor var dels, at det er et gammelt vikingesymbol, som har rødder i lokalsamfundet. Det kan f.eks. ses på Vikingemuseet Lindholm Høje i Nørresundby. Dels symboliserer triskelens mønster den uendelige treeninghed styrke, mod og udholdenhed.

Ledelse 
Direktion 2013
 Andreas Rasmussen, bankdirektør
 Finn Øst Andersson, bankdirektør

Bestyrelse 2013
 Mads Hvolby, formand
 Poul Søe Jeppesen, næstformand
 Kresten Skjødt
 John Chr. Aasted
 Bo Bojer, valgt af medarbejderne
 Helle Rørbæk Juul Lynge, valgt af medarbejderne

Eksterne henvisninger 
 Nørresundby Banks hjemmeside - http://alm.nrsbank.dk/om-banken 
 Nørresundby Banks årsrapport 2012 - http://alm.nrsbank.dk/media/aarsrapport_2012.pdf

Noter 

Tidligere banker i Danmark
Virksomheder i Aalborg
Etableret i 1897
Ophørt i 2015
Virksomheder i Nørresundby
Ringkjøbing Bank

Ringkjøbing Bank var en dansk bank. I 2007 omsatte banken for 136,3 mio. kr. og beskæftigede 215 medarbejdere.

Banken blev grundlagt i 1872 og havde frem til 2005 kun filialer i Vestjylland, hvoraf den første åbnede i Skjern i 1903. Ringkjøbing Bank fusionerede i 2008 med Vestjysk Bank.

Eksterne henvisninger 
 Vestjysk Bank 

Tidligere banker i Danmark
Danske virksomheder etableret i 1872
Ophørt i 2008
Florida Keys

Florida Keys er en ørække, som fra Floridas sydspids strækker sig mod vest ind i den Mexicanske Golf.

De ligger i Monroe County. De vigtigste øer er:
 Key West
 Key Largo

Eksterne henvisninger 

Keys
Øer i USA
1. etape af Tour de France 2008

Første etape af Tour de France 2008 blev kørt lørdag d. 5. juli og gik fra Brest til Plumelec.
Ruten var 197,5 km. lang.

Det var første gang siden 1966 at løbet ikke startede med en prolog.

 Etape: 1
 Dato: 5. juli
 Længde: 197,5 km
 Danske resultater:
 75. Nicki Sørensen + 0.39
 Gennemsnitshastighed: 42,9 km/t

Sprint og bjergpasseringer

1. sprint (Plonévez-du-Faou) 

Efter 62 km

2. sprint (Gourin) 
Efter 90,5 km

3. sprint (Remungol) 
Efter 157 km

1. bjerg (Côte de Ty-Jopic) 
4. kategori stigning efter 29,5 km

2. bjerg (Côte de Kerivarc'h) 
4. kategori stigning efter 48,5 km.

3. bjerg (Col de Toullaëron) 
4. kategori stigning efter 85,5 km.

4. bjerg (Côte de Guenervé) 
4. kategori stigning efter 146,5 km.

Udgåede ryttere 
 184 Hervé Duclos-Lassalle fra Cofidis udgik på etapen på grund af styrt og brækkede venstre håndled.

Resultatliste

Eksterne henvisninger 
 Etapeside  på Letour.fr     

01

en:2008 Tour de France, Stage 1 to Stage 11#Stage 1
The Chemical Brothers

The Chemical Brothers er en musikduo fra England bestående Tom Rowlands og Ed Simons (til tider benævnt Chemical Tom and Chemical Ed). Gruppen blev dannet tilbage i 1989 af de to dj's der begge var flyttet til Manchester på grund af musikscenen, og da de mødtes begyndte de at tage ud på klubberne, hvor deres DJ-sets viste deres bredtfavnende inspiration fra så forskellige grupper som Cabaret Voltaire, Public Enemy, Kraftwerk og The Smiths.

I starten kaldte de sig "The Dust Brothers" opkaldt efter en amerikansk producer-duo af samme navn, men efter trusler om sagsanlæg skiftede de navn til det nuværende navn i 1995. Sammen med The Prodigy, Fatboy Slim og The Crystal Method regnes de for pionerer indenfor genren big beat electronic dance. 

I 1991 begyndte duoen at spille på klubben Naked Under Leather under navnet Dust Brothers. Navnet de havde taget i respekt for de amerikanske navnebrødre, der havde produceret de to DJ’s ynglingsplade: Beastie Boys’ "Paul’s Boutique".

Efter at have udgivet flere selvfinancerede singler, der huserede omkring i det engelske DJ-miljø, fik Chemical Brothers tilbud om at remixe numre for bl.a. The Prodigy, Primal Scream og The Charlatans. Den efterfølgende omtale banede vejen for Chemical Brothers’ (som de nu hed) kritiker-roste debut-album "Exit Planet Dust".

På opfølgeren "Dig Your Own Hole" fik kemikerne hjælp fra Oasis-frontfiguren Noel Gallagher på singlen "Setting Sun". Singlen lagde sig på førstepladsen af den engelske hitliste, og med anden-singlen, den hårdtpumpende "Block Rockin’ Beats", blev albummet en verdensomspændende salgssucces.

Men big beat-bølgen var efterhånden begyndt at dø ud og lyde tyndslidt. De efterfølgende "Surrender" og "Come With Us" savnede da også de tidligste pladers dansegulvs-baskere.

Efter en udgivelsespause på tre år viser duoens nyeste "Push The Button" heller ikke tegn på den store musikalske udvikling. En kunstnerisk krise som duoen senest har forsøgt at bekæmpe med "We Are the Night", der udkom i juli 2007. 

Duoen er især kendt for deres liveoptrædender. Duoen spillede på Roskilde Festival 2008 og på Northside Festival i Aarhus, juni 2016.

Diskografi

Albums 
 1995: Exit Planet Dust
 1997: Dig Your Own Hole
 1998: Brothers Gonna Work It Out (mix-album)
 1999: Surrender
 2002: Come With Us
 2005: Push The Button
 2007: We Are the Night
 2010: Further

Referencer 

 
 The Chemical Brothers  på DRs musikleksikon
 
 

Fra DR's Musikleksikon
Duoer
Elektroniske musikgrupper
Dancegrupper
Musikgrupper fra Storbritannien
Har spillet på Roskilde Festival
Par
Musikgrupper fra 1991
All That Jazz

All That Jazz er en amerikansk film fra 1979, instrueret af Bob Fosse, der tillige skrev manuskriptet sammen med Robert Alan Aurthur. Filmen er en delvis selvbiografisk fiktion baseret på Fosses liv og karriere som danser, koreograf og instruktør. Filmen var inspireret af Fosses maniske bestræbelser på at klippe hans film Lenny samtidig med, at han stod for opførelsen af Broadway musicalen Chicago fra 1975.

Filmen fik oprindeligt den danske titel Det er showtime!, men denne titel har ikke været specielt meget brugt.

Priser 
Filmen modtog en række filmpriser og nomineringer, herunder:

 Oscar bedste film: Nomineret
 Oscar bedste skuespiller: Roy Scheider, nomineret
 Oscar bedste instruktør: nomineret
 Oscar bedste manuskript: nomineret
 Oscar bedste fotografering: nomineret
 Oscar bedste scenografi: Vinder
 Oscar bedste kostumer: Vinder
 Oscar bedste klipning: Vinder
 Oscar bedste musik: Vinder
 Cannes Film Festival De Gyldne Palmer (vinder sammen med Kagemusha)
 Bodilprisen for bedste amerikanske film: Vinder

Eksterne henvisninger 
 

Amerikanske film fra 1979
Dramafilm fra USA
Musicalfilm fra USA
Film instrueret af Bob Fosse
De Gyldne Palmer
Bodilprisen for bedste amerikanske film
Dansefilm fra USA
Guderup

Guderup er en by midt på Als med , beliggende 12 km sydøst for Nordborg, 9 km vest for Fynshav og 15 km nordøst for Sønderborg. Byen hører til Sønderborg Kommune og ligger i Region Syddanmark.

Guderup hører til Egen Sogn. Egen Kirke ligger i Guderups sydlige bydel Egen. Den var en af øens ældste landsbyer, men Guderup er nu vokset sammen med den.

Faciliteter 
 Nørreskov-Skolen, der har navn efter Nørreskoven ved kysten nord for Guderup, har 376 elever, fordelt på 0.-9. klassetrin. Guderup-Hallen er tilknyttet skolen.
 Egen Ungdoms- & Idrætsforening (EUI) har ca. 850 aktive medlemmer og tilbyder bl.a. fodbold, håndbold, gymnastik, tennis, badminton og line dance. Som de fleste andre byer i Sønderjylland har Guderup en årlig ringridning, som foregår den fjerde søndag i juli.
 Guderup Børnehave er normeret til 60 børn.
 Guderup Plejecenter har specialiseret sig i demens og har 28 specialboliger til demente. Ved centret er der desuden 24 ældreboliger til alment svækkede og et aktivitetscenter.
 Det gamle Egen Forsamlingshus, der blev opført i 1908, har gennem tiden været benyttet til alt fra gymnastik til folkeafstemninger. I dag er forsamlingshuset privatdrevet og bliver primært benyttet til fest og andre arrangementer.
 Nymølle Kro fra 1893 ligger i Egen ved landevejen. Kroen drives udelukkende med selskabslokaler: en stor sal til 80 personer og restauranten til 50 personer.
 Byen har flere supermarkeder og et lægehus.

Historie 
Byen ligger 2-3 km syd for den lille Hjortspring Mose, hvor Hjortspringbåden blev fundet i 1921.

Amtsbanerne på Als 
Guderup var en landsby, da den fik jernbanestation på Amtsbanerne på Als (1898-1933). Stationen lå 1 km nord for kirkelandsbyen Egen, men umiddelbart syd for Guderup, som den fik navn efter. I nogle måneder var den endestation på strækningen fra Sønderborg inden den blev forlænget til Nordborg. Guderup Station er bevaret på Østergade 1 som pizzeria.

I tiden som stationsby fik Guderup mejeri, kro, bageri, forsamlingshus, telefoncentral, lægebolig og autoværksted. Selv præstegården lå i Guderup.

Genforeningen 
I krydset Søndergade/Østergade på den tidligere stationsplads står en sten, der blev afsløret på Valdemarsdag 1921 til minde om Genforeningen i 1920 og har inskriptionen: "Denne sten rejste Egen sogns beboere til minde om at vi den 20.2.1920 stemte os hjem til Danmark med 1030 danske mod 50 tyske stemmer.

Linak 
Efter Danfoss er Linak i Guderup det næststørste industrieventyr på Als med ca. 2.000 medarbejdere i 35 lande.

Noter

Eksterne kilder/henvisninger 

 SDFE kortviser: Målebordsblade, preussiske 1877-1920, danske 1920-71

Byer på Als
Byer og bydele med genforeningssten
Sønderborg Kommunes geografi